|  |
| --- |
| ΕΘΝΟΣΗΜΟ  Μύρινα, 11 Φεβρουαρίου 2019  Αρ. Πρωτ.: 147  **ΠΡΟΣ: Τουριστικά Γραφεία** |
| ΕΛΛΗΝΙΚΗ ΔΗΜΟΚΡΑΤΙΑ **Υπουργείο Παιδείας,**  **ερευνασ ΚΑΙ Θρησκευμάτων**  **ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ ΚΑΙ Β/ΘΜΙΑΣ ΕΚΠ/ΣΗΣ ΒΟΡΕΙΟΥ ΑΙΓΑΙΟΥ**  **Δ/ΝΣΗ Δ.Ε. Ν. ΛΕΣΒΟΥ**  **1Ο ΗΜΕΡΗΣΙΟ ΕΠΑΛ ΜΥΡΙΝΑΣ ΛΗΜΝΟΥ** |

Δ/νση: Λεωφόρος Δημοκρατίας

ΤΚ 81400, Μύρινα

Τηλ. / fax: 2254023212

Email: mail@1epal-myrin.les.sch.gr

Πληροφορίες: Ζώη Αναστασία

**ΘΕΜΑ: «Πρόσκληση εκδήλωσης ενδιαφέροντος για εκπαιδευτική εκδρομή στη Θεσσαλονίκη - Εδεσσα»**

Το ΕΠΑΛ Μύρινας, και συγκεκριμένα οι μαθητές της Γ τάξης του Τομέα Οικονομίας και Διοίκησης, προτίθεται να πραγματοποιήσει **εκπαιδευτική εκδρομή από την Πέμπτη 14 Μαρτίου 2019 έως την Κυριακή 17 Μαρτίου 2019** στη **Θεσσαλονίκη – Έδεσσα**.

Καλούμε, σύμφωνα με την υπ΄ αριθμ. 33120/ΓΔ4 /6 Μαρτίου 2017 ΥΑ, τα ενδιαφερόμενα ταξιδιωτικά γραφεία να υποβάλουν προσφορές στο σχολείο **μέχρι την Τετάρτη 20 Φεβρουαρίου 2019, ώρα 14:00 μ.μ.**

Οι προσφορές θα είναι κλειστές και σε αυτές θα αναγράφεται το συνολικό κόστος (με ΦΠΑ) και η επιβάρυνση ανά μαθητή καθώς και το όνομα και η κατηγορία του ξενοδοχείου

**Αριθμός μαθητών:** 16 έως 19

**Αριθμός συνοδών καθηγητών**: 2

**Ημερομηνίες πραγματοποίησης εκδρομής:** Από 14/03/2019 έως και 17/03/2019

**Προορισμός:** Θεσσαλονίκη – Έδεσσα σύμφωνα με το πρόγραμμα που ακολουθεί

**Μέσο Μεταφοράς**: Πλοίο - Λεωφορείο

**Πρόγραμμα εκδρομής: (έχει εκδοθεί με βάση τα υπάρχοντα δρομολόγια)**

**1η ημέρα,** **Πέμπτη 14-03-2019** : Αναχώρηση από Λήμνο για Καβάλα ακτοπλοϊκώς. Μεταφορά στη Θεσσαλονίκη. Τακτοποίηση στο ξενοδοχείο. Περιήγηση στην πόλη της Θεσσαλονίκης σε χώρους ιστορικού, αρχαιολογικού, πολιτιστικού και θρησκευτικού ενδιαφέροντος στο κέντρο της Θεσσαλονίκης (Αγ. Δημήτριος, Ρωμαϊκή Αγορά, Ροτόντα, Λευκός Πύργος, Παραλία Θεσσαλονίκης).

**2η ημέρα, Παρασκευή 15-03-2019**: Επίσκεψη στη Βεργίνα. Επίσκεψη στο εργοστάσιο Εξφρουτ στο Ρίζο Σκύδρας. Μετάβαση στην Έδεσσα για φαγητό και περιήγηση στους καταρράκτες και τα υπόλοιπα αξιοθέατα της πόλης. Επιστροφή στη Θεσσαλονίκη.

**3η ημέρα, Σάββατο 16-03-2019**: Επίσκεψη στη μονάδα εναλλακτικού τουρισμού – αγροτοτουρισμού « Ziogas Western City», στο Λευκοχώρι Θεσσαλονίκης για ενημέρωση, δραστηριότητες και φαγητό. Επίσκεψη στο Κέντρο Διάδοσης Επιστημών & Μουσείο Τεχνολογίας (NOESIS). Επίσκεψη στο εμπορικό κέντρο Mediterranean Cosmos.

**4η ημέρα, Κυριακή 17-03-2019**: Αναχώρηση από το ξενοδοχείο. Επίσκεψη στο σπήλαιο Αλιστράτης Σερρών. Μετάβαση στη Δράμα για περιήγηση και φαγητό. Αναχώρηση για Καβάλα και επιστροφή στη Λήμνο ακτοπλοϊκώς.

**Ζητείται:**

**Υποχρεωτική Ασφάλιση Ευθύνης Διοργανωτή**.

**Πρόσθετη ασφάλιση**, που καλύπτει τα έξοδα σε περίπτωση ατυχήματος ή ασθένειας.

Υπεύθυνη δήλωση από το ταξιδιωτικό πρακτορείο με κάθε προσφορά ότι διαθέτει **ειδικό σήμα λειτουργίας,** το οποίο βρίσκεται σε ισχύ.

Το **λεωφορείο** που θα χρησιμοποιηθεί για όλες τις μετακινήσεις των μαθητών καθ’ όλη τη διάρκεια της εκδρομής πρέπει να διαθέτει όλες τις προβλεπόμενες από την κείμενη νομοθεσία **προδιαγραφές** (ελεγμένο από το ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο κ.λπ.), καθώς και να πληροί όλες τις προϋποθέσεις ασφάλειας για μετακίνηση μαθητών (ζώνες ασφαλείας, έμπειροι οδηγοί κ.λ.π).

Τα λεωφορεία πρέπει να βρίσκονται στη διάθεση των μαθητών καθ’ όλη τη διάρκεια της εκπαιδευτικής επίσκεψης.

Διαμονήγια τρεις (3) διανυκτερεύσεις σε **ξενοδοχείο τουλάχιστον 3\*, με πρωινό, αποκλειστικά στο κέντρο της Θεσσαλονίκης**, με ρητή αναφορά στην ονομασία, στην τοποθεσία και την κατηγορία του ξενοδοχείου. Η **διαμονή των μαθητών θα γίνει αποκλειστικά σε 2κλινα και 3κλινα δωμάτια** (όχι 4κλινα και άνω) και των **εκπαιδευτικών σε μονόκλινα**.

Η δέσμευση του πρακτορείου ότι στην περίπτωση που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές, απαγορευτικό, τροποποίηση δρομολογίων κ.λ.π.) δεν θα υπάρξει πρόσθετη οικονομική επιβάρυνση και θα μετατεθεί η εκδρομή σε άλλη ημερομηνία σύμφωνα με τις υποδείξεις του σχολείου.

Εφόσον για κάποια σοβαρή αιτία (φυσική καταστροφή κλπ) δεν πραγματοποιηθεί η εκδρομή, το σχολείο διατηρεί το δικαίωμα να ζητήσει την επιστροφή ολόκληρου του ποσού της προκαταβολής.

Σε περίπτωση που το πρακτορείο αθετήσει τη συμφωνία, υποχρεούται να επιστρέψει ολόκληρο το ποσό των χρημάτων που έχει λάβει.

Το **σχολείο** διατηρεί το δικαίωμα για οποιαδήποτε διευκρίνιση σχετικά με την εκδρομή από τα ταξιδιωτικά γραφεία που θα εκδηλώσουν ενδιαφέρον.

**Οι οικονομικές προσφορές πρέπει να παραδοθούν σε κλειστό φάκελο στο γραφείο της Διευθύντριας του 1ου ΕΠΑ.Λ. Μύρινας το αργότερο μέχρι και την Τετάρτη 20/02/2019, ώρα 14:00μ.μ.**

|  |
| --- |
| -Η- |
| Διευθύντρια |
|  |
|  |
| Ζώη Αναστασία |

###### 